Apstiprināta ar

Jelgavas novada Izglītības pārvaldes

vadītājas 2024.gada 13.jūnija rīkojumu Nr. IP/3-2/24/57

**Metodika Jelgavas novada pirmsskolas izglītības iestāžu pedagoģiskā personāla atlasei mobilitātei ārvalstīs Erasmus akreditācijas Ozolnieku PII “Zīlīte” konsorcija ietvaros**

Metodika nosaka pirmsskolas izglītības iestāžu pedagoģiskā personāla atlasi strukturēto kursu apmeklēšanai un pedagoģiskā darba ēnošanas aktivitātēm ārvalstīs 2024./25.mācību gadā Eiropas Savienības ERASMUS + akreditācija skolu izglītības sektorā Nr.2024-1-LV-1-KA121-SCH-000205385.

**I. Vispārīgie jautājumi**

1. Pedagoģiskā personāla atlases metodika izstrādāta saskaņā ar Eiropas Savienības ERASMUS + akreditācija skolu izglītībā vadlīnijām, Erasmus plānu un Jelgavas novada pirmsskolas metodiskā darba prioritātēm.
2. Strukturētie kursi un pedagoģiskā darba ēnošanas aktivitātes, atbilstoši mobilitāšu atbalsta piešķiršanas mērķiem tiks izziņotas pēc pretendentu atlases. Mobilitātes plānotas laikā periodā no 2024.gada 28.septembra līdz 2025.gada 25.maijam.
3. Erasmus akreditācijas vadošais partneris ir Ozolnieku PII “Zīlīte”.

**II. Erasmus plāna mērķi**

1. Mobilitātes mērķis pedagoģiskā personāla dalībai strukturētajos kursos un darba vērošanas aktivitātēs:
	1. Pilnveidot STEAM metožu izmantošanu mācību procesā un interešu izglītībā pirmsskolas vecuma audzēkņiem;
	2. Pedagogu profesionālās kompetences pilnveide, izmantojot starptautiskos labās prakses piemērus, izglītojošos kursus iekļaujošās izglītības kvalitātes nodrošināšanā;
	3. Veicināt pozitīvas attieksmes pret lasīšanu veidošanos izglītības iestādē, ģimenē un vietējā kopienā, tādējādi paaugstinot lasītprasmes rādītājus;
	4. Izglītības iestāde kā mācīšanās organizācija, veidojot pozitīvas komunikācijas un sadarbības stratēģijas;
	5. Pašvadītas mācīšanās un sociālemocionālās mācīšanās veicināšana pirmsskolas vecuma audzēkņiem.

**III. Mobilitātes atbalsta pretendents**

1. Mobilitātē var pieteikties pedagogi no Jelgavas novada pirmsskolas izglītības iestādēm (turpmāk – dalīborganizācijas): Branku PII “Bitīte”, Elejas PII “Kamenīte”, Kalnciema PII “Mārīte”, Ozolnieku PII “Pūcīte”, Ānes PII “Saulīte”, Ozolnieku PII “Zīlīte”.
2. Pedagoģiskais personāls var pieteikties atbalstam mobilitātei ārvalstīs, dalībai strukturētajos kursos vai darba vērošanai, izvēloties kādu no II daļā norādītājiem mobilitātes atbalsta piešķiršanas mērķiem, kuru sadalījums pa dalīborganizācijām noteikts 2.pielikumā.
3. Lai pretendētu uz atbalstu mobilitātē, pretendents atbilst dokumenta IV. sadaļā minētiem kritērijiem un pieteikšanās laikā iesniedz iesniegumu (1. pielikumā pievienota iesnieguma forma).

**IV Pretendenta atlases kritēriji**

1. Administratīvā pārbaude:

|  |  |
| --- | --- |
| Iesniegums ir iesniegts atbilstīgi dotajai formai, ir pilnībā aizpildīts | Jā/Nē |
| Pretendents apliecina, ka īstenos projekta pēcmobilitātes aktivitātes (atskaites, publikācija, dalīšanās pieredzē ar kolēģiem, materiāla izstrāde) | Jā/Nē |
| Pretendents apliecina, ka turpinās darbu Jelgavas novada izglītības iestādē vismaz līdz 31.08.2025. | Jā/Nē |
| Pretendentam ir pietiekamas angļu valodas zināšanas vai apņemas tās uzlabot līdz projekta aktivitāšu sākumam | Jā/Nē |

1. Pretendents, kurš nav iesniedzis noteiktā laikā iesniegumu vai neatbilst administratīviem kritērijiem, netiek iekļauts atbalstāmo pedagogu sarakstā.
2. Pretendentiem, kuri atbilst administratīvās pārbaudes kritērijiem, pieteikumi tiek vērtēti, atbilstoši atlases kritērijiem:

|  |
| --- |
| **3.1. Pedagoģiskā darba stāžs novada izglītības iestādēs** |
| Jelgavas novada (vai bijušā Ozolnieku novada) izglītības iestādēs strādājis vismaz 5 gadus | 3 punkti |
| Jelgavas novada (vai bijušā Ozolnieku novada) izglītības iestādēs strādājis vismaz 3 gadus | 2 punkti |
| Jelgavas novada izglītības iestādēs strādājis vismaz 1 gadu | 1 punkts |
| **3.2. Pieredze metodiskā vai administratīvā darbā pēdējo 5 gadu laikā:** |
| Vismaz 3 gadi  | 2 punkti |
| Līdz 3 gadiem | 1 punkts |
| **3.3. Pretendents apvieno pedagoģisko darbu izglītības iestādē ar citiem pienākumiem (punkti tiek summēti):** |
| Papildus pamatdarbam veic papildus pienākumus novada līmenī (piemēram, dalās pieredzē ar citu izglītības iestāžu pedagogiem starptautiskā, valsts vai novada līmenī, u.tml.)  | 3 punkti |
| Papildus pamatdarbam veic papildus pienākumus izglītības iestādes līmenī, tai skaitā dalās pieredzē iestādes līmenī | 2 punkti |
| Pretendents papildus pamatdarbam iestādē darbojas citā organizācijā (biedrība, asociācija, arodbiedrība, u.tml.) | 1 punkts |
| **3.4. Pretendenta papildus darbs ar izglītojamajiem pēdējo 2 gadu laikā (punkti tiek summēti)** |
| Darbs ar izglītojamajiem ar mācīšanās grūtībām – mācību nodarbību diferenciācija, individuāls darbs, u.tml. | 1 punkts |
| Nestandarta mācību metodes (mācību ekskursijas, nodarbības ārpus izglītības iestādes telpām, u.tml.) | 1 punkts |
| Piedalās metodisko materiālu izstrādē | 1 punkts |
| **3.5. Līdzšinējā Erasmus+ projektu pieredze**  |
| Pretendents līdz šim nav piedalījies nevienā Erasmus+ programmas mobilitātē | 5 punkti |
| **3.6. Angļu valodas zināšanas** |
| Uzrādīts sertifikāts (vismaz B1 līmenis)/ augstākā izglītība angļu valodā vai uzrādīta kursu apliecība, kursi apmeklēti pēdējo 3 gadu laikā | 3 punkti |
| Pedagoga pašvērtējumā norādītas angļu valodas prasmes labā līmenī | 2 punkti |
| Pedagogs norāda, ka ir mācījies angļu valodu un to atsvaidzinās pirms došanās mobilitātē | 1 punkts |
| **3.7. Pretendenta motivācija** |
| Pretendents ir skaidri un detalizēti pamatojis, kādēļ vēlas apmeklēt kursus vai darba vērošanas aktivitāti izvēlētā Erasmus plāna mērķa sasniegšanai, norādot konkrētus ieguvumus gan sev, gan izglītības iestādei, gan novadam (ne tikai dalīšanās pieredzē ar kolēģiem) | 5 punkti |
| Pretendents ir pamatojis, kādēļ vēlas apmeklēt kursus vai darba vērošanas aktivitāti, norādot konkrētus ieguvumus sev un izglītības iestādei, atbilstoši Erasmus plāna mērķim | 3 punkti |
| Pretendents ir pamatojis, kādēļ izvēlējies konkrēto Erasmus plāna mērķi. | 1 punkts |
| **3.8. Plānotais metodiskais materiāls/pasākums, kas tiks izstrādāts pēc mobilitātes** |
| Definēts izvēlētais metodiskais materiāls/ pasākums (tēma un formāts), pamatota tā nepieciešamība, pielietojums, atbilstība iestādes attīstības plānam vai prioritātēm. Kā arī sniegts apraksts kā ar pretendenta izstrādāto materiālu vai pasākumu tiks sasniegts Erasmus plānā izvirzītais mērķis | 5 punkti |
| Definēts izvēlētais metodiskais materiāls/ pasākums (tēma un formāts), pamatota tā nepieciešamība | 3 punkti |
| Vispārīgi aprakstīta tēma materiālam/pasākumam | 1 punkts |

11. Dalība projektā tiek apstiprināta pretendentiem ar lielāko punktu skaitu atbilstoši vietu skaitam katrā no tēmām.

**V.  Pretendenta atlases kārtība**

1. Pieteikšanās laiks mobilitātēm ir no 2024.gada 14.jūnija līdz 2024.gada 17.augustam. Šajā laikā pretendenti uz iestādes oficiālo e-pastu nosūta aizpildītu iesniegumu (1.pielikums). Lietvedis reģistrē saņemtos iesniegumus.
2. Līdz 27.augustam izglītības iestādes Pretendentu atlases komisija 3 personu sastāvā, kas noteikta ar izglītības iestādes izdotu rīkojumu, izvērtē reģistrētos iesniegumus atbilstoši IV daļā noteiktajiem kritērijiem un pieņem lēmumu par atbalstāmiem pretendentiem. Pretendentu atlases komisija ievēro interešu konflikta novēršanas principu.
3. Atbalstāmo pretendentu skaits dalīborganizācijā ir noteikts 2.pielikumā, bet Pretendentu atlases komisija ir tiesīga veikt korekcijas atbalstāmo pretendentu skaitā, balstoties uz iestādes prioritātēm, to saskaņojot ar izglītības projektu vadītāju.
4. Līdz 2024.gada 30.augustam izglītības iestādes izglītības projektu vadītājai uz e-pastu nosūtīta Pretendentu atlases komisijas protokolu ar pieņemtiem lēmumiem, pielikumā pievienojot apstiprināto pretendentu iesniegumus.
5. Pretendenti par dalību projektā tiks informēti līdz 2024.gada 30.augustam.

Projekta vadītāja L.Šantare

1.pielikums

****

**Iesniegums, lai pretendētu dalībai ERASMUS + akreditācijas pirmsskolas pedagogu mobilitātēm, kas tiks īstenotas 2024./25.mācību gadā (Projekts Nr. 2024-1-LV-1-KA121-SCH-000205385)**

|  |  |
| --- | --- |
| **Vārds, uzvārds** |  |
| **Izglītības iestāde** (ja strādājat vairākās izglītības iestādēs, tad norādiet to, iestādi, kurā piesakieties) |  |
| **Kontakttālrunis, e-pasta adrese**  |  |
| **Dzimšanas datums, dzīvesvietas adrese** |  |
| **Izvēlētais mobilitātes piešķiršanas mērķis** (II daļa) |  |
| **Amats (amati) izglītības iestādē** |  |
| **Pedagoģiskā darba stāžs** (gadi) |  |
| **Metodiskā/ administratīvā darba stāžs** (gadi) |  |
| **Papildus amati, pienākumi, dalība organizācijās** (tai skaitā dalīšanās pieredzē starptautiskā, valsts, novada vai iestādes līmenī) |  |
| **Papildus darbs ar izglītojamajiem izglītības iestādē pēdējo 2 gadu laikā** (lūgums sniegt detalizētu aprakstu, minot piemērus) - darbs ar talantīgiem bērniem, darbs ar izglītojamajiem ar mācīšanās grūtībām, nestandarta mācību metodes, dalība metodisko materiālu izstrādē u.tml.) |  |
| **Līdzšinējā starptautisku projektu** **pieredze** (minēt konkrētu projektu, valsti, datumus. Ja neesat līdz šim piedalījies starptautiskās mobilitātēs, lūdzu norādiet to) |  |
| **Angļu valodas zināšanas** (norādīt zināšanu līmeni un iegūto sertifikātu/ apliecību, ja tāds ir. Vai arī raksturojiet savu angļu valodas zināšanu līmeni. Ja plānojat atsvaidzināt vai uzlabot savas angļu val. zināšanas, tad lūdzu, norādiet to.  |  |
| **Lūdzu sniedziet motivāciju, kāpēc vēlaties piedalīties projektā konkrētā mērķa īstenošanai** (lūgums sniegt detalizētu un argumentētu pamatojumu, norādot arī ieguvumus izglītības iestādei un novadam) |  |
| **Metodiskā materiāla/ pasākuma aptuvenā tēma, kā arī materiāla formāts**, ko izstrādāsiet, aprobēsiet un ieviesīsiet pēc mobilitātes ārvalstīs, lai sasniegtu konkrēto mobilitātes piešķiršanas mērķi. |  |
| **Aizpildot šo iesniegumu apliecinu**, ka:1. Apstiprināšanas gadījumā īstenošu visas pēcmobilitātes aktivitātes (atskaites, publikācija, dalīšanās pieredzē ar kolēģiem, materiāla izstrāde)
2. Turpināšu darbu izglītības iestādē vismaz līdz 31.08.2025.
3. Ir pietiekamas angļu valodas zināšanas
4. Piekrītu personas datu apstrādei, kas nepieciešama, lai nodrošinātu pretendentu atlasi un līgumu slēgšanu.
 |  |

2.pielikums

**Mobilitātes atbalsta piešķiršanas mērķi un to sadalījums pa konsorcija dalīborganizācijām 2024./25.mācību gadā**

|  |  |  |  |
| --- | --- | --- | --- |
| **Erasmus plāna mērķis** | **Sasniedzamais rezultāts līdz 2027.gadam** | **Pedagoģiskais personāls, kas var pretendēt** | **Atbalstāmo pretendentu skaits dalīborganizācijās** |
| **PII Zīlīte** | **PII Pūcīte** | **PII Bitīte** | **PII Saulīte** | **PII Kamenīte** | **PII Mārīte** |
| **1. Pilnveidot STEAM metožu izmantošanu mācību procesā un interešu izglītībā pirmsskolas vecuma audzēkņiem** | Iegūto zināšanu adaptācija izglītības iestādē**. Izstrādāti mācību materiāli un metodes**, kas ieviestas ikdienas mācību procesā un kurus var izmantot gan ārā, gan iekštelpās. Katru mācību gadu tiks izstrādāti vismaz **6 mācību materiāli** (rotaļnodarbību plāni, mācību materiāli, metožu vai paņēmienu ieviešanas apraksti), ko var izmantot konsorciju dalībskolu pedagogi, lai iedzīvinātu STEAM paņēmienus savā ikdienas darbā. | Skolotāji, vadītāja vietnieki/metodiķi, interešu izglītības skolotāji | 1 | 1 | 1 | 1 | 1 | 1 |
| **2. Pedagogu profesionālās kompetences pilnveide, izmantojot starptautiskos labās prakses piemērus, izglītojošos kursus iekļaujošās izglītības kvalitātes nodrošināšanā.** | Gala rezultātā katrā iestādē tiks izstrādāti **ieteikumi, rīcības plāns jaunajiem pedagogiem** efektīvākām darbam iekļaujošā grupiņā**. Komandas darba struktūras izveide katrā iestādē**.Vairāk kā **puse pedagogu spēj pamanīt savā grupā pazīmes** (atspoguļojas grupu pedagoģisko sēžu protokolā), kas liecina, ka bērnu nepieciešams iekļaut, **pielieto iestādē izstrādāto algoritmu**, meklē un sniedz atbalstu. Pedagogu anketēšanā **vairāk kā puse pedagogu norāda, ka pārzina pazīmes un spēj tās atpazīt**. Kā arī sagatavošanas vecumposma bērnu izvērtēšanas dokumenta (valsts izstrādāts) rezultātu apkopojums ir kā rādītājs vai bērnam ir nepieciešams papildus atbalsts | Skolotāji, skolotāju palīgi, atbalsta komanda - psihologs, speciālais pedagogs, logopēds, vadītāja vietnieks/metodiķis, vadītājs | 3 | 2 | 1 | 2 | 2 | 0 |
| **3. Veicināt pozitīvas attieksmes pret lasīšanu veidošanos izglītības iestādē, ģimenē un vietējā kopienā, tādējādi paaugstinot lasītprasmes rādītājus** | Rezultātā vēlamies, lai visās iestādes grupās tiek pielietoti **principi lasītprasmes veicināšanai**, to apliecinās pedagogi anketēšanas rezultāti. Lasītprasmes apguvei ir atšķirīgas metodikas un atšķirīgas pieejas, tad arī katrs skolotājs var arī vienas grupas ietvaros pielietot atšķirīgu pieeju, par katru no tām ir **atbilstošs pedagoģiskais mācību materiāls**.Tiks pārņemtas un mācību procesā **integrētas metodes**, kas veido pozitīvu lasīšanas kultūru iestādē, ģimenē un kopienā. Novērtēt progresu un kvalitāti varēs, izmantojot EDURIO vecāku aptaujas, skolotāju (arī skolas) aptaujas.Rezultāts, vēlamies sasniegt akreditācijas ietvaros - **puišu kā bibliotēku klientu skaita pieaugums**. To var panākt **radot ilgstošas sadarbības mehānismiem ar bibliotēku**.  | Skolotāji, izglītības metodiķi, vadītāja vietnieki, atbalsta komanda - psihologs, speciālais pedagogs, logopēds | 1 | 1 | 1 | 1 | 1 | 1 |
| **4. Izglītības iestāde kā mācīšanās organizācija, veidojot pozitīvas komunikācijas un sadarbības stratēģijas** | Iegūstot ārzemju pieredzi, tiks pārņemti un iestādē pielietoti **efektīvāki paņēmieni personāla vadībā, sadarbībā ar vecākiem, darbinieku izdegšanas mazināšanai** iestādē.Ļoti būtiska ir **personāla individuālā izaugsme seociālemocionālajā jomā**, kas atspoguļojas **komunikācijas kultūrā**. Svarīgi izslēgt "vecās" pedagoģiskās metodes, kā slēptie draudi, sarkasms, salīdzinājumi, brīdinājumi, vainošana, pārmetumi, pavēles, apsaukāšana u.c.(kas joprojām ir daudzu izglītības iestāžu darbinieku klasiskā pedagoģiskās komunikācijas metodika)Rezultātā tiks **izstrādāts un aprobēts rīcības plāns**, apkopojot efektīvākos paņēmienus personāla vadībā, sadarbībā ar vecākiem, darbinieku izdegšanas mazināšanai iestādē, ņemot vērā specifiku, kāda piemīt katrai no konsorcija dalībiestādēm, piemēram, filiāļu skaits un apjoms, izvietojums dažādās ēkās, vienā ēkā atrodas dažādas institūcijas, utml. Sadarbības mehānisms ar struktūru, stratēģiju, kas tiks dokumentāli sagatavots, kā arī pielikumā pievienota apmierinātības, labbūtības aptauja gan vecākiem, gan skolotājiem, ko izmantot kā refleksijas instrumentu. | Administrācijas pārstāvji | 1 | 1 | 0 | 1 | 1 | 0 |
| **5. Pašvadītas mācīšanās un sociālemocionālās mācīšanās veicināšana pirmsskolas vecuma audzēkņiem** | Centrālais mērķis - pieaugušais kā spogulis, no kā bērni mācās emociju vadību, sadarbības un cieņpilnas komunikācijas modeli. Prasme ieklausīties un patiesi saprast otru, jo mēs bieži dzirdam bez patiesas klausīšanās.Eiropas valstu izglītības iestāžu pieredze, īstenojot "leader inMe"principus, to pieredze un ieviešanas stratēģijasBalstoties uz ārzemju pieredzi, tiek organizēti semināri novada pedagogiem par pašvadītu un sociāli emocionālo mācīšanos - akreditācijas ietvaros tiks organizēts vismaz 1 seminārs, kuru vadīs pedagogi, kas piedalījušies mobilitātēs (strukturētajos kursos un darba vērošanā), seminārā piedalīsies vismaz 12 citu izglītības iestāžu pedagogi.Vismaz trešdaļa no konsorcija dalībiestāžu pedagogiem pašvadītas mācīšanās un sociāli emocionālas mācīšanās principus pielieto ikdienas darbā. Tā izpaužas arī grupas bērnu kopējā uzvedības un sadarbības kultūrā. To pierāda nodarbību vērojumi. | Skolotāji, skolotāju palīgi, atbalsta komanda, vadītāja vietnieki | 3 | 2 | 1 | 1 | 1 | 0 |